Ηρακλής Θεσσαλονίκης (πετοσφαίριση ανδρών)

Ο Γυμναστικός Σύλλογος Θεσσαλονίκης «ο Ηρακλής» είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 29 Νοεμβρίου 1908 και αποτελεί ένα από τα αρχαιότερα εν ενεργεία αθλητικά σωματεία στην Ελλάδα. 

Αντλεί το όνομα του από τον Ηρακλή, ημίθεο και ήρωα της ελληνικής μυθολογίας. Στο λογότυπο του απεικονίζεται το άγαλμα του Ηρακλή του Λυσίππου. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία. 

Αποτελεί τον παλαιότερο εν ενεργεία αθλητικό σύλλογο της Θεσσαλονίκης και της Μακεδονίας, και θεωρείται ως η ομάδα των συντηρητικών παλαιών Θεσσαλονικέων. Τα προσωνύμια που τον ακολουθούν είναι «Γηραιός» και «Ημίθεος». 

Το ανδρικό τμήμα πετοσφαίρισης του Γ.Σ. Ηρακλής Θεσσαλονίκης ιδρύθηκε το 1921 και καλλιεργεί τμήματα τόσο ενηλίκων όσο και νεαρότερων ηλικιακά πετοσφαιριστών. Χρησιμοποιεί ως αγωνιστική έδρα το ιδιόκτητο Κατσάνειο Κλειστό Γυμναστήριο το οποίο έχει χωρητικότητα 350 θέσεων.

Το ανδρικό τμήμα πετοσφαίρισης αποτελεί μία από τις πιο αξιόλογες και πετυχημένες ελληνικές ομάδες πετοσφαίρισης τόσο στην Ελλάδα όσο και στα ευρωπαϊκά κύπελλα. Το ανδρικό τμήμα πετοσφαίρισης έχει κατακτήσει συνολικά 17 τίτλους. Από το 2000 και μετά το ανδρικό τμήμα πετοσφαίρισης διακρίθηκε όχι μόνο σε εθνικό επίπεδο αλλά και στις Ευρωπαϊκές διοργανώσεις, συμμετέχοντας 3 φορές στον τελικό του C.E.V. Champions League, ενώ 5 φορές συνολικά βρέθηκε στις 4 κορυφαίες ομάδες της Ευρώπης. Για αυτόν τον λόγο, το προσωνύμιο που ακολουθεί το ανδρικό τμήμα πετοσφαίρισης είναι «Αυτοκράτορας». 

Από την αγωνιστική περίοδο 2022–2023 το ανδρικό τμήμα πετοσφαίρισης αγωνίζεται στο δεύτερο τη τάξει πρωτάθλημα της Pre League, διαθέτοντας το νομικό πρόσωπο του αθλητικού σωματείου, με την επωνυμία Νέος Γυμναστικός Σύλλογος Θεσσαλονίκης «Ηρακλής» 1908 και με τον διακριτικό τίτλο «Ηρακλής New Pallet». 

 Ιστορία 
 Γ.Σ. Ηρακλής Θεσσαλονίκης – Τμήμα Πετοσφαίρισης Ανδρών (1921–2015) 
εναλλ.=Κώστας Προύσαλης|μικρογραφία|200x200px|Κώστας Προύσαλης
εναλλ.=Rolando Jurquin–Despaigne|μικρογραφία|143x143px|Rolando Jurquin–Despaigne

Το τμήμα πετοσφαίρισης ανδρών, το οποίο ιδρύθηκε το 1921, είναι το πιο πετυχημένο τμήμα του Γ.Σ. Ηρακλής Θεσσαλονίκης. Από το πρώτο πρωτάθλημα Α΄ Εθνικής Κατηγορίας που διοργανώθηκε την αγωνιστική περίοδο 1968–1969, πέρα από τις δικές του επιτυχίες, τροφοδοτούσε συνεχώς με αθλητές τις εθνικές ομάδες πετοσφαίρισης της Ελλάδας. Τη δεκαετία του 1970 πραγματοποίησε αξιόλογες εμφανίσεις στην Α΄ Εθνική Κατηγορία, κατακτώντας αρκετές φορές την 2η και 3η θέση. Από το 1987 είχε θετική παρουσία και στα ευρωπαϊκά κύπελλα. Την τριετία 1999–2001 συμμετείχε σε τρεις διαδοχικούς τελικούς της Α1 Εθνικής Κατηγορίας, και για πρώτη φορά το 2000 κατέκτησε το Κύπελλο Ελλάδας.

Οι βάσεις για τη μεγάλη ομάδα του Γ.Σ. Ηρακλής Θεσσαλονίκης που τη δεκαετία αυτή έκανε εμφατική παρουσία στον ελληνικό αλλά και στον ευρωπαϊκό χώρο είχαν ήδη τεθεί. Το 2002 ο Γ.Σ. Ηρακλής Θεσσαλονίκης κατέκτησε για πρώτη φορά στην ίδια χρονιά Πρωτάθλημα Ελλάδας και Κύπελλο Ελλάδας (double) και ταυτόχρονα την τρίτη θέση στο ευρωπαϊκό C.E.V. Champions League που έγινε στο Opole της Πολωνίας. Στον ημιτελικό της διοργάνωσης εκείνης, μετά από μία συγκλονιστική εμφάνιση, ηττήθηκε μόλις με 3–2 από την ιταλική Lube Macerata, που τελικά κατέκτησε το κύπελλο. Έτσι η Ελλάδα έχασε τη σπάνια ευκαιρία να έχει δύο εκπροσώπους στον τελικό, αφού στον άλλο ημιτελικό ο Ολυμπιακός Πειραιώς νίκησε την πολωνική Mostostal με 3–1. Στον αγώνα για την τρίτη θέση ο Γ.Σ. Ηρακλής Θεσσαλονίκης νίκησε τη Mostostal με 3–2 και κατέκτησε το χάλκινο μετάλλιο.

Το 2003 ο Γ.Σ. Ηρακλής Θεσσαλονίκης κατέλαβε την δεύτερη θέση στην Α1 Εθνική Κατηγορία. Το 2004 ο Γ.Σ. Ηρακλής Θεσσαλονίκης κατέκτησε το Κύπελλο Ελλάδας ενώ συμμετείχε σε ένα ακόμη final 4 του C.E.V. Champions League στο Belgorod της Ρωσίας, όπου περιορίστηκε στην 4η θέση.

Το 2005 κατέκτησε το δεύτερο double της ιστορίας του. Την ίδια χρονιά έφτασε στο final 4 του C.E.V. Champions League που έγινε στη Θεσσαλονίκη στο Κλειστό Γήπεδο του Π.Α.Ο.Κ.. Στον ημιτελικό νίκησε τη ρωσική Lokomotiv Belgorod με 3–2 και στον τελικό υπέκυψε στην ανωτερότητα της γαλλικής Tours, χάνοντας με 3–1, αλλά με γεμάτα όλα τα set (21–25, 31–29, 25–17, 25–23).

Το 2006 κατέκτησε το Κύπελλο Ελλάδας. Την ίδια χρονιά έφτασε ξανά στο final 4 του C.E.V. Champions League που έγινε στη Ρώμη. Εκεί, έχοντας ίσως την καλύτερη ομάδα της ιστορίας του, και με την παρουσία 6.500 χιλιάδων οπαδών του που ταξίδεψαν από τη Θεσσαλονίκη, προσπάθησε να κατακτήσει το Ευρωπαϊκό Κύπελλο. Στον ημιτελικό βρίσκεται αντιμέτωπος της Lokomotiv Belgorod την οποία κέρδισε ξανά με 3–2. Στον τελικό αντιμετώπισε την πανίσχυρους Ιταλούς οικοδεσπότες της Sisley Treviso από τους οποίους ηττήθηκε με 3–1, με όλα τα set να κρίνονται στους 2 πόντους (25–23, 23–25, 25–23, 26–24). Την ομάδα του Γ.Σ. Ηρακλής Θεσσαλονίκης εκείνης της χρονιάς αποτελούσαν οι Μάριος Γκιούρδας, Lloy Ball, Clayton Stanley, Matej Černič, Andrej Kravárik, Γιάννης Καλμαζίδης, Thomas Hoff, Alex Diaz, Χρήστος Δημητρακόπουλος, Freddy Brooks, Κώστας Μπαρμπούδης, Νίκος Ιωαννίδης, Enea Tzelati, Αντώνης Μαυρίδης, Νίκος Παπαγγελόπουλος.

Το 2007 η ομάδα του Γ.Σ. Ηρακλής Θεσσαλονίκης μπήκε στα play off της Α1 Εθνικής Κατηγορίας με μειονέκτημα έδρας, αλλά με 3–1 νίκες επί του Ολυμπιακού Πειραιώς και 3–1 επί του Παναθηναϊκού πήρε πανηγυρικά το τρίτο πρωτάθλημα στην ιστορία του συλλόγου. Το γεγονός ότι και με τους δυο αντιπάλους του ο Γ.Σ. Ηρακλής Θεσσαλονίκης κατάφερε να σπάσει το πλεονέκτημα έδρας που είχαν απέναντί του, ήταν αφορμή να χειροκροτηθεί από φίλους και αντιπάλους.

Το 2008 κατέκτησε ξανά το Πρωτάθλημα Ελλάδας κερδίζοντας τον Παναθηναϊκό με 3–0 νίκες και έχοντας το μειονέκτημα έδρας, ενώ κατέκτησε και το Super Cup Ελλάδας. Τo 2009 έφτασε για 5η φορά στο final 4 του C.E.V. Champions League που έγινε στην Πράγα. Στον ημιτελικό νίκησε τη ρωσική Iskra Odintsovo με 3–1, αλλά στον τελικό το εμπόδιο της ιταλικής Trentino ήταν ανυπέρβλητο. Η ομάδα της Θεσσαλονίκης ηττήθηκε με σκορ 3–1 και κατέκτησε άλλο ένα αργυρό μετάλλιο στην κορυφαία ευρωπαϊκή διοργάνωση συλλόγων.

Κατά τη διάρκεια της δεκαετίας αυτής, τη φανέλα του Γ.Σ. Ηρακλής Θεσσαλονίκης φόρεσαν παίκτες καταξιωμένοι όχι μόνο στην ελληνική αλλά αλλά και στην παγκόσμια πετοσφαίριση. Εκτός από εκείνους της περιόδου 2005–2006, στον “Γηραιό” αγωνίστηκαν ακόμα οι Έλληνες: Θεόδωρος Baev, Γιώργος Πετρέας, Νίκος Σαμαράς, Άκης Χατζηαντωνίου, Κώστας Χριστοφιδέλης, οι ξένοι: Plamen Konstantinov, Slobodan Boškan, Frank Depestele, José Rivera, Simon Tischer κ.α.

Το 2011 έφτασε μέχρι τον τελικό του Κυπέλλου Ελλάδας κόντρα στον Ολυμπιακό Πειραιώς, αλλά δεν κατάφερε να σηκώσει το τρόπαιο. Το 2012 ο Γ.Σ. Ηρακλής Θεσσαλονίκης έκανε το double. Στις 10 Μαρτίου 2012 κατέκτησε το 6ο Κύπελλο Ελλάδας και 14ο συνολικά τίτλο της ιστορίας του. Οι κυανόλευκοι επικράτησαν με 3–0 σετ (25–21, 25–20, 25–19) τον Γ.Σ. Λαμία και χωρίς να χάσουν set στο final 8. Στις 14 Μαΐου 2012 κατάφερε να κατακτήσει και το Πρωτάθλημα Ελλάδας κόντρα στον Α.Ο. Φοίνικας Σύρου.

Την αγωνιστική περίοδο 2012–2013 ο Γ.Σ. Ηρακλής Θεσσαλονίκης τερμάτισε στη 10η θέση της Volley League, αλλά στα play out κατάφερε να παραμείνει στην κατηγορία. Όμως εκκρεμούσε η απόφαση του αθλητικού δικαστή για την αποβολή του από το πρωτάθλημα λόγω χρεών. Ο Γ.Σ. Ηρακλής Θεσσαλονίκης προσέφυγε στο Ανώτατο Συμβούλιο Επιλύσεως Αθλητικών Διαφορών (Α.Σ.Ε.Α.Δ.) ασκώντας έφεση κατά της απόφασης, η οποία όμως απορρίφθηκε με αποτέλεσμα τον υποβιβασμό του στην Α2 Εθνική Κατηγορία. Στη συγκεκριμένη κατηγορία αγωνίστηκε τις επόμενες δύο αγωνιστικές περιόδους, κατακτώντας τελικά το πρωτάθλημα της Α2 Εθνικής Κατηγορίας 2014–2015, γεγονός το οποίο τον οδηγούσε και πάλι στη Volley League.

 Πετοσφαίριση «Ηρακλής» 2015 (2015–2019) 
Στις 20 Αυγούστου 2015 το τμήμα πετοσφαίρισης του Γ.Σ. Ηρακλής Θεσσαλονίκης απορροφήθηκε από το πετοσφαιρικό σωματείο Πετοσφαίριση «Ηρακλής» 2015 το οποίο ιδρύθηκε το 2015. Στις 15 Οκτωβρίου 2015 η Πετοσφαίριση «Ηρακλής» 2015 κατάφερε να πάρει την αδειοδότηση από την Επιτροπή Επαγγελματικού Αθλητισμού (Ε.Ε.Α.) και να συμμετάσχει κανονικά στο πρωτάθλημα της Volley League 2015–2016.

Από την αγωνιστική περίοδο 2015–2016 έως την αγωνιστική περίοδο 2019–2020 το ανδρικό τμήμα πετοσφαίρισης αγωνιζόταν στο πρώτο τη τάξει πρωτάθλημα της Α1 Εθνικής Κατηγορίας (Volley League), διαθέτοντας το νομικό πρόσωπο του τμήματος αμειβομένων πετοσφαιριστών (Τ.Α.Π.), με την επωνυμία Πετοσφαίριση «Ηρακλής» 2015 Τμήμα Αμειβομένων Πετοσφαιριστών.

 Α.Σ. Ηρακλής 2015 (2019–2021) 
Μετά από πρωτοβουλία του προέδρου του πετοσφαιρικού σωματείου Πετοσφαίριση «Ηρακλής» 2015, αποφασίστηκε να δημιουργηθεί και τμήμα πoδοσφαίρου ανδρών ώστε να αγωνιστεί στην Γ΄ Κατηγορία 2019–2020 της Ε.Π.Σ. Μακεδονίας. Στις 25 Σεπτεμβρίου 2019 το αθλητικό σωματείο Πετοσφαίριση «Ηρακλής» 2015 μετονομάστηκε σε Αθλητικός Σύλλογος «Ηρακλής» 2015 με έγκριση από το Ειρηνοδικείο Θεσσαλονίκης. Στις 30 Απριλίου 2021 ανακοινώθηκε η διάλυση του αθλητικού σωματείου Α.Σ. Ηρακλής 2015 μετά από μία εξαετία ύπαρξης (2015–2021).

 Ν.Γ.Σ. Ηρακλής Θεσσαλονίκης 1908 – Τμήμα Πετοσφαίρισης Ανδρών (2021–Σήμερα) 
Το τμήμα πετοσφαίρισης ανδρών του Ν.Γ.Σ. Ηρακλής Θεσσαλονίκης 1908 ιδρύθηκε το 2021. Την αγωνιστική περίοδο 2021–2022 ο Ν.Γ.Σ. Ηρακλής Θεσσαλονίκης 1908 κατέκτησε το Κύπελλο Ε.ΠΕ.Σ. Θεσσαλονίκης και το πρωτάθλημα της Β΄ Εθνικής Κατηγορίας (Ε.ΠΕ.Σ. Θεσσαλονίκης) με αποτέλεσμα να προβιβαστεί στην Α2 Εθνική Κατηγορία. Παρόλο αυτά, ο Ν.Γ.Σ. Ηρακλής Θεσσαλονίκης 1908 εξασφάλισε την Κάρτα Ελευθέρας Συμμετοχής (Wild Card) από την Ε.Ο.ΠΕ. για το πρωτάθλημα της Pre League, καταλαμβάνοντας τη θέση του Α.Π.Σ. Φίλιππος Βέροιας. Την αγωνιστική περίοδο 2023–2024 ο Ν.Γ.Σ. Ηρακλής Θεσσαλονίκης 1908 κατέκτησε τα Πρωταθλήματα Ε.Π.Ε.Σ. Θεσσαλονίκης κάτω των 17 ετών, κάτω των 18 ετών και κάτω των 21 ετών. Την αγωνιστική περίοδο 2024–2025 ο Ν.Γ.Σ. Ηρακλής Θεσσαλονίκης 1908 κατέκτησε το Πρωτάθλημα Ε.Π.Ε.Σ. Θεσσαλονίκης κάτω των 21 ετών.

 Λογότυπο – Χρώματα 
Στο λογότυπο του απεικονίζεται το άγαλμα του Ηρακλή του Λύσιππου. Τα χρώματα του Γ.Σ. Ηρακλής Θεσσαλονίκης είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

 Διοίκηση 

 Νομικές Οντότητες 
 Ερασιτεχνικές Νομικές Οντότητες 
 Περίοδος Ερασιτεχνική Νομική Οντότητα Επωνυμία Σύντομο Όνομα Πηγές 1921–2015 Αθλητικό Σωματείο Γυμναστικός Σύλλογος Θεσσαλονίκης «ο Ηρακλής» Γ.Σ. Ηρακλής Θεσσαλονίκης  2015–2019 Αθλητικό Σωματείο Πετοσφαίριση «Ηρακλής» 2015 Α.Σ. Ηρακλής 2015  2019–2021 Αθλητικός Σύλλογος «Ηρακλής» 2015 2021–Σήμερα Αθλητικό Σωματείο Νέος Γυμναστικός Σύλλογος Θεσσαλονίκης «Ηρακλής» 1908 Ν.Γ.Σ. Ηρακλής Θεσσαλονίκης 1908 

 Επαγγελματικές Νομικές Οντότητες 
 Περίοδος Επαγγελματική Νομική Οντότητα Επωνυμία Διακριτικός Τίτλος Ιδρυτικό Αθλητικό Σωματείο Πηγές 1992–2013 Τμήμα Αμειβομένων Πετοσφαιριστών Γυμναστικός Σύλλογος Θεσσαλονίκης «ο Ηρακλής» Τμήμα Αμειβομένων Πετοσφαιριστών Γ.Σ. Ηρακλής Θεσσαλονίκης Τ.Α.Π. Γ.Σ. Ηρακλής Θεσσαλονίκης  2015–2020 Τμήμα Αμειβομένων Πετοσφαιριστών Πετοσφαίριση «Ηρακλής» 2015 Τμήμα Αμειβομένων Πετοσφαιριστών Πετοσφαίριση Ηρακλής 2015 Τ.Α.Π. Α.Σ. Ηρακλής 2015 

 Διοικητική Διάρθρωση 
 Διοικητική Διάρθρωση Ιδιότητα Εθνικότητα Υπεύθυνος Πηγές Διοικητικά Στελέχη Έφορος  Γιώργος Παπαδημητρίου  Αθλητικός Διευθυντής  Ηρακλής Θεοδώρου  Team Manager  Άλκης Θεοδωρίδης 

 Δυναμικό Ομάδας 

 Πετοσφαιριστές 
Το δυναμικό της ανδρικής ομάδας πετοσφαίρισης του Ν.Γ.Σ. Ηρακλής Θεσσαλονίκης 1908 για την αγωνιστική περίοδο 2025–2026:
 ΑριθμόςΦανέλας Εθνικότητα Πετοσφαιριστής Θέση Ύψος(m)  ΗμερομηνίαΓέννησης Πηγές 1  Πέτρος Πηλίτσης Libero 1,82 8/6/2005  3  Θοδωρής Ντανίκας Κεντρικός 1,99 10/1/2006  10  Αλέξανδρος Αλεξάκης Κεντρικός 2,00 19/4/2000  11  Απόστολος Σιώης Ακραίος 1,95 11/12/2008  14  Γιώργος Τζιουμάκας (c) Διαγώνιος 2,05 23/1/1995  16  Νίκος Αλεξάκης Κεντρικός 2,02 11/5/1993  33  Μάριος Σταυρόπουλος Πασαδόρος 1,82 31/3/2005     Zenia Gorchaniuk Ακραίος 2,00 11/10/1987    Jiri Hänninen Ακραίος 1,93 12/5/1998    J.J. Love Πασαδόρος 2,00 26/7/2003    Στάθης Αραμπόπουλος Libero 1,88 20/6/1998    Αργύρης Μαυροβουνιώτης Ακραίος 1,93 22/9/1991    Θανάσης Παπαγεωργίου Κεντρικός 2,02 29/10/1998    Νίκος Τζοβάρας Διαγώνιος   

 Επιτελεία 
 Επιτελεία Ιδιότητα Εθνικότητα Υπεύθυνος Πηγές Προπονητικό Επιτελείο Προπονητής  Κώστας Προύσαλης  Βοηθοί Προπονητή  Οδυσσέας Τσιράκης   Γιάννης Παπαϊακώβου  Ιατρικό Επιτελείο Φυσικοθεραπευτής  Στέλιος Ναβροζίδης 

 Ακαδημία 

 Διοικητική Διάρθρωση Ιδιότητα Εθνικότητα Υπεύθυνος Πηγές Διοικητικά Στελέχη Υπεύθυνος Ακαδημιών  Βαγγέλης Μπερμπέρογλου  Ομάδες κάτω των 6 ετών έως κάτω των 21 ετών Προπονητής  Σάκης Τερζής 

 Αγωνιστική Πορεία 
 Γ.Σ. Ηρακλής Θεσσαλονίκης (1921–2015) 
 Α΄ Εθνική Κατηγορία 
 Θέση 1968–1969 1969–1970 1970–1971 1971–1972 1972–1973 1973–1974 1974–1975 1975–1976 1976–1977 1977–1978 1978–1979 1979–1980 1980–1981 1981–1982 1983–1984 1984–1985 1985–1986 1986–1987 1987–1988 1988–1989 1989–1990 1 2 2 2 2 3 3 3 3 3 3 3 4 4 4 4 4 4 4 4 5 6  6 6 7 7 8 8 9 10 11 11 12 13

 Α1 Εθνική Κατηγορία – Volley League 
 Θέση 1990–1991 1991–1992 1992–1993 1993–1994 1994–1995 1995–1996 1996–1997 1997–1998 1998–1999 1999–2000 2000–2001 2001–2002 2002–2003 2003–2004 2004–2005 2005–2006 2006–2007 2007–2008 2008–2009 2009–2010 2010–2011 2011–2012 2012–2013 1 1 1 1 1 1 2 2 2 2 2 2 2 3 3 4 4 4 5 6  6 6 7 7 7 7 8 8 8 8 9 10 11 12 12 13

 Θέσεις 
 Θέση 1η 2η 3η 4η 5η 6η 7η 8η 9η 10η 11η 12η 13η Φορές 5 9 7 9 0 4 4 4 0 0 1 1 0

 Α.Σ. Ηρακλής 2015 (2015–2021) 
 Α1 Εθνική Κατηγορία – Volley League 
 Θέση 2015–2016 2016–2017 2017–2018 2018–2019 2019–2020 1 2 3 4 5 5 6  6 7 7 8 8 9 10 10 11 12 13

 Θέσεις 
 Θέση 1η 2η 3η 4η 5η 6η 7η 8η 9η 10η 11η 12η 13η Φορές 0 0 0 0 1 1 1 1 0 1 0 0 0

 Αξιομνημόνευτοι Πετοσφαιριστές 
 Έλληνες Πετοσφαιριστές 
 Εθνικότητα Πετοσφαιριστής  Ανδρέας Ανδρεάδης  Μάριος Γκιούρδας  Χρήστος Δημητρακόπουλος  Γεράσιμος Κανέλλος  Θεόκλητος Καρυπίδης  Χρύσανθος Κυριαζής  Αλέκος Λεώνης  Γιάννης Μέλκας  Βασίλης Μητρούδης  Θοδωρής Μποζίδης  Νικόλας Παπαγγελόπουλος  Παναγιώτης Πελεκούδας  Κώστας Προύσαλης  Νίκος Σαμαράς  Νίκος Σμαραγδής  Γιώργος Στεφάνου  Γιάννης Τακουρίδης  Γιώργος Τζιουμάκας  Άκης Χατζηαντωνίου  Κώστας Χριστοφιδέλης   Γιάννης Καλμαζίδης Ξένοι Πετοσφαιριστές 
 Εθνικότητα Πετοσφαιριστής   Tontor–Zlatko Baev   Andrej Kravárik  Rodrigo Quiroga  Frank Depestele   Aleh Akhrem  Nikolay Jeliazkov  Plamen Konstantinov  Freddy Brooks  Joël Despaigne  Rolando Jurquin–Despaigne  Frantz Granvorka  Simon Tischer  Matej Černič  José Rivera  Slobodan Boškan  Marcus Nilsson  Sinan Cem Tanık  Lloy Ball  Brook Billings  Thomas Hoff  Clayton Stanley

 Αξιομνημόνευτοι Προπονητές 
 Εθνικότητα Προπονητής  Σωτήρης Δρίκος  Αλέκος Λεώνης  Flavio Gulinelli  Anders Kristiansson

 Τρόπαια – Διακρίσεις 
 Γ.Σ. Ηρακλής Θεσσαλονίκης (1921–2015) 
 Τρόπαια 
 Ηλικιακή Ομάδα Τύπος Διοργάνωσης Διοργάνωση Τρόπαια Έτος Πηγές Άνδρες Πανελλήνιες Διοργανώσεις Α1 Εθνική Κατηγορία 5 2002, 2005, 2007, 2008, 2012  Κύπελλο Ελλάδας 6 2000, 2002, 2004, 2005, 2006, 2012 Super Cup Ελλάδας 4 2004, 2005, 2007, 2008 Κύπελλο Ε.Ο.ΠΕ. 1 1998 Α2 Εθνική Κατηγορία 1 2015 Τοπικές Διοργανώσεις Πρωτάθλημα Μακεδονίας 3 1926, 1928, 1961  Πρωτάθλημα Θεσσαλονίκης 1 1960 Εφημερίδα «Ελευθερία», Φύλλο: 29/9/1960, σελίδα: 5 Έφηβοι Πανελλήνιες Διοργανώσεις Πανελλήνιο Πρωτάθλημα 7 1997, 2002, 2003, 2007, 2008, 2009, 2010  Τοπικές Διοργανώσεις Πρωτάθλημα Ε.ΠΕ.Σ. Θεσσαλονίκης 13 1997, 2002, 2003, 2005, 2006, 2007, 2008, 2009, 2010, 2012, 2013, 2014, 2015  Πρωτάθλημα Θεσσαλονίκης 1 1971 Εφημερίδα «Ελευθερία», Φύλλο: 21/5/1971, σελίδα: 6 Παίδες Πανελλήνιες Διοργανώσεις Πανελλήνιο Πρωτάθλημα 11 2001, 2002, 2003, 2004, 2005, 2006, 2007, 2010, 2012, 2013, 2015  Τοπικές Διοργανώσεις Πρωτάθλημα Ε.ΠΕ.Σ. Θεσσαλονίκης 14 2001, 2002, 2004, 2005, 2006, 2007, 2008, 2009, 2010, 2011, 2012, 2013, 2014, 2015 Παμπαίδες Πανελλήνιες Διοργανώσεις Πανελλήνιο Πρωτάθλημα 6 2000, 2002, 2003, 2004, 2005, 2010 Τοπικές Διοργανώσεις Πρωτάθλημα Ε.ΠΕ.Σ. Θεσσαλονίκης 10 2000, 2002, 2003, 2004, 2006, 2008, 2009, 2010, 2012, 2013

 Διακρίσεις 
 Ηλικιακή Ομάδα Τύπος Διοργάνωσης Διοργάνωση Κατάταξη Διακρίσεις Έτος Πηγές Άνδρες Ευρωπαϊκές Διοργανώσεις C.E.V. Champions League 2η 3 2005, 2006, 2009  3η 1 2002 4η 1 2004

 Α.Σ. Ηρακλής 2015 (2015–2021) 
 Τρόπαια 
 Ηλικιακή Ομάδα Τύπος Διοργάνωσης Διοργάνωση Τρόπαια Έτος Πηγές Έφηβοι Πανελλήνιες Διοργανώσεις Πανελλήνιο Πρωτάθλημα 1 2018  Τοπικές Διοργανώσεις Πρωτάθλημα Ε.ΠΕ.Σ. Θεσσαλονίκης 2 2018, 2019

 Ν.Γ.Σ. Ηρακλής Θεσσαλονίκης 1908 (2021–Σήμερα) 
 Τρόπαια 
 Ηλικιακή Ομάδα Τύπος Διοργάνωσης Διοργάνωση Τρόπαια Έτος Πηγές Άνδρες Πανελλήνιες Διοργανώσεις Β΄ Εθνική Κατηγορία (Ε.ΠΕ.Σ. Θεσσαλονίκης) 1 2022  Τοπικές Διοργανώσεις Κύπελλο Ε.ΠΕ.Σ. Θεσσαλονίκης 1 2022  Άνδρες κάτω των 21 ετών Τοπικές Διοργανώσεις Πρωτάθλημα Ε.ΠΕ.Σ. Θεσσαλονίκης 2 2024, 2025  Αγόρια κάτω των 18 ετών Τοπικές Διοργανώσεις Πρωτάθλημα Ε.ΠΕ.Σ. Θεσσαλονίκης 1 2024  Αγόρια κάτω των 17 ετών Τοπικές Διοργανώσεις Πρωτάθλημα Ε.ΠΕ.Σ. Θεσσαλονίκης 1 2024 

 Παραπομπές 

 Πηγές 



 Δείτε επίσης 
 Γυμναστικός Σύλλογος Θεσσαλονίκης «ο Ηρακλής»
 Ηρακλής Θεσσαλονίκης (ποδόσφαιρο ανδρών)
 Ηρακλής Θεσσαλονίκης (καλαθοσφαίριση ανδρών)
 Ηρακλής Θεσσαλονίκης (καλαθοσφαίριση γυναικών)
 Ηρακλής Θεσσαλονίκης (πετοσφαίριση γυναικών)
 Ηρακλής Θεσσαλονίκης (υδατοσφαίριση)
 Ιβανώφειο Κλειστό Γυμναστήριο
 Όμιλος Φιλομούσων

 Εξωτερικοί σύνδεσμοι 
 Επίσημοι ιστότοποι 




 Social Media – Επίσημες σελίδες 










 Iraklis Radio (Ραδιοφωνικός Σταθμός), επίσημος λογαριασμός στο Spotify.



Ανδρών
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΠΕ.Σ.Θ.